*Pārskats par Salacgrīvas novada pašvaldības īpašumā esošo meža īpašumu apsaimniekošanu*

**2013.gadā**

Ainažu pagastā īpašumā **“Vabriči”** veiktas kailcirtes un krājas kopšanas cirtes, izsolē pārdotas cirsmas par EUR 95 000,00, pārdošanas apjoms 3616,73 m3

Salacgrīvas pagastā īpašumā **“Sumbri”** veiktas kailcirtes un krājas kopšanas cirtes, izsolē pārdotas cirsmas par EUR 58 350,00, pārdošanas apjoms 2696,24 m3

**2014.gadā**

Ainažu pagastā īpašumā **“Granti”** veiktas krājas kopšanas cirtes**,** cirsmas pārdotas izsolē par EUR 6465,00, pārdošanas apjoms 175,07 m3

Ainažu pagastā īpašumā **“Ķīļmeži”** veiktas kopšanas cirtes, izsolē pārdotas cirsmas par EUR 3804,00, pārdošanas apjoms 126,7 m3

Ainažu pagastā īpašumā **“Vabriči”** veiktas krājas kopšanas cirtes, izsolē pārdotas cirsmas par EUR 9030,00, pārdošanas apjoms 350,18 m3

Ainažu pilsētā **Parka ielā 12** un **Parka ielā 14,** veiktas krājas kopšanas cirtes un cirsmas pārdotas izsolē par EUR 6855,00, pārdošanas apjoms 279,1 m3

Salacgrīvas pagastā īpašumā **“Sarmi”** veiktas kailcirtes, izsolē pārdotas cirsmas par EUR 36 860, pārdošanas apjoms 1741,45 m3

**2015.gadā**

Veiktas krājas kopšanas cirtes un sanitārās izlases cirtes Salacgrīvā, **Pērnavas ielā 26,** **Pērnavas ielā 28, Pērnavas ielā 29B, Pērnavas ielā 31E** (Zvejnieku parka teritorijā) un **Viļņu ielā 30**. Pārdošanas apjoms 419,7 m3 izsoles rezultātā cirsmas izstrādei pārdotas par EUR 7750,00.

Īpašumā **„Vabriči”,** Ainažu pagastā veiktas kailcirtes, cirsmas pārdotas izsolē par EUR 50 190,00, pārdošanas apjoms 1253,74 m3

Īpašumā **“Spurdzes”,** Salacgrīvas pagastā veiktas kailcirtes, cirsmas pārdotas izsolē par EUR 5730,00. Pārdošanas apjoms 352,36 m3

**2016.gadā**

Īpašumā **„Vabriči”,** Ainažu pagastā veiktas cirsmu sanitārās kailcirtes un krājas kopšanas cirtes. Izsoles rezultātā cirsmas pārdotas izstrādei par EUR 10 930,00, kopējā izcērtamā platība 19,51 ha, pārdošanas apjoms 820 m3

2012.gadā pašvaldība ir pieņēmusi koncepciju kādā veidā tiks uzturēti un apsaimniekoti pašvaldības meža īpašumi. Tika pieņemts lēmums meža īpašumus nepārdot izsolē, bet atbilstoši mežu apsaimniekošanas plāniem veikt cirsmu izsoles, lai ilgtermiņā gūtu labumu un pašvaldība papildinātu līdzekļus budžetā, kas tiktu novirzīti iedzīvotāju vajadzībām.

Turpinās darbs pie mežu apsaimniekošanas plānu izstrādāšanas, izvērtēšanas, mežu apsaimniekošanas procesa plānošana, tai skaitā tiek veikti augsnes sagatavošanas darbi mežu atjaunošanai, tiek plānota meža dabiskā atjaunošana, izstrādātajās cirsmās tiek veiktas meža platības augsnes sagatavošanas darbi.

Šajā laika periodā gūtie ieņēmumi no meža cirsmu pārdošanas izsolē:

2013.gadā – 153 350,00 EUR

2014.gadā - 63 014,00 EUR

2015.gadā – 63 670,00 EUR

2016.gadā - 10 930,00 EUR

*Sagatavoja*

*pašvaldības nekustamā īpašuma speciāliste*

*Digna Būmane*